CELEX: 32020R0127
Language: et
Date: 2019-01-29 00:00:00
Title: Euroopa Parlamendi ja nõukogu määrus (EL) 2020/127, 29. jaanuar 2020, millega muudetakse määrust (EL) nr 1306/2013 seoses eelarveaastast 2021 kohaldatava finantsdistsipliiniga ja määrust (EL) nr 1307/2013 seoses sammastevahelise paindlikkusega 2020. kalendriaastal

31.1.2020   
               
               
                  ET
               
               
                  Euroopa Liidu Teataja
               
               
                  L 27/1
               
            
         EUROOPA PARLAMENDI JA NÕUKOGU MÄÄRUS (EL) 2020/127,
         29. jaanuar 2020,
         millega muudetakse määrust (EL) nr 1306/2013 seoses eelarveaastast 2021 kohaldatava finantsdistsipliiniga ja määrust (EL) nr 1307/2013 seoses sammastevahelise paindlikkusega 2020. kalendriaastal
         EUROOPA PARLAMENT JA EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 43 lõiget 2,
         võttes arvesse Euroopa Komisjoni ettepanekut,
         olles edastanud seadusandliku akti eelnõu liikmesriikide parlamentidele,
         võttes arvesse Euroopa Majandus- ja Sotsiaalkomitee arvamust, (1)
         
         toimides seadusandliku tavamenetluse kohaselt (2)
         
         ning arvestades järgmist:
         
                     (1)
                  
                  
                     Euroopa Parlamendi ja nõukogu määruse (EL) nr 1306/2013 (3) artiklis 16 on sätestatud, et Euroopa Põllumajanduse Tagatisfondi (EAGF) kulude iga-aastane ülemmäär on maksimumsummadena kehtestatud määruses (EL, Euratom) nr 1311/2013 (4). Vastavalt määruse (EL) nr 1306/2013 artiklile 26 määratakse vajaduse korral kindlaks finantsdistsipliinist tulenev kohandamise määr, tagamaks, et ei ületata turuga seotud kulude ja otsetoetuste rahastamise aastaseid ülemmäärasid, mis on sätestatud määruses (EL, Euratom) nr 1311/2013 aastateks 2014–2020. Määrusega (EL, Euratom) nr 1311/2013 ei ole ette nähtud 2020. aastale järgnevate eelarveaastate ülemmäärasid. Selle tagamiseks, et turuga seotud kulude ja otsetoetuste rahastamise ülemmäära järgitaks ka 2020. aastale järgnevatel eelarveaastatel, tuleb määruse (EL) nr 1306/2013 artiklites 16 ja 26 kõnealuste eelarveaastate puhul viidata EAGFi raames ettenähtud summadele, mis kehtestatakse määruses, mille võtab vastu nõukogu vastavalt Euroopa Liidu toimimise lepingu (ELi toimimise leping) artikli 312 lõikele 2 aastateks 2021–2027.
                  
               
                     (2)
                  
                  
                     Sammastevahelise paindlikkuse puhul on tegemist võimalusega paigutada rahalisi vahendeid ümber otsetoetuste ja maaelu arengu programmide vahel. Euroopa Parlamendi ja nõukogu määruse (EL) nr 1307/2013 (5) artikli 14 alusel võivad liikmesriigid sellist paindlikkust kasutada kalendriaastatel 2014–2019. Selleks et tagada, et liikmesriikidel oleks võimalik jätta jõusse oma strateegia, pikendati Euroopa Parlamendi ja nõukogu määrusega (EL) 2019/288 (6) sammastevahelist paindlikkust 2020. kalendriaastani, st eelarveaastani 2021. Määruse (EL) nr 1307/2013 artikliga 14 on praegu ette nähtud maaelu arengu vahendite ümberpaigutamine otsetoetusteks protsendina summast, mis on eraldatud Euroopa Maaelu Arengu Põllumajandusfondist (EAFRD) eelarveaastal 2021 rahastatavaks toetuseks liidu õigusaktidega, mis võetakse vastu pärast seda, kui nõukogu on ELi toimimise lepingu artikli 312 lõike 2 kohaselt asjaomase määruse vastu võtnud. Kuna asjakohaseid liidu õigusakte ei võeta vastu ajaks, mil liikmesriigid peavad teatama vahendite ümberpaigutamise otsusest, on asjakohane näha ette võimalus jätkata kõnealuse paindlikkuse kohaldamist ja kehtestada maksimaalne ümberpaigutatav summa.
                     Maksimaalne absoluutsumma iga liikmesriigi kohta arvutatakse määruse (EL) nr 1307/2013 artikli 14 lõikes 2 sätestatud maksimumprotsendimäärade alusel, mida kohaldatakse maaelu arengu sekkumisliikide toetamiseks eraldatavate summade suhtes vastavalt komisjoni ettepanekule võtta vastu Euroopa Parlamendi ja nõukogu määrus, millega kehtestatakse eeskirjad, kuidas toetada liikmesriikide koostatavaid EAGF-st ja EAFRD-st rahastatavaid ühise põllumajanduspoliitika strateegiakavu (ÜPP strateegiakavad), ning millega tunnistatakse kehtetuks Euroopa Parlamendi ja nõukogu määrused (EL) nr 1305/2013 ja (EL) nr 1307/2013.
                  
               
                     (3)
                  
                  
                     Vastavalt määruse (EL) nr 1307/2013 artikli 53 lõikele 6 võisid liikmesriigid 1. augustiks 2019 vaadata läbi oma selliste otsetoetuste riikliku ülemmäära protsendi, mille nad eraldavad vabatahtliku tootmiskohustusega seotud toetuse jaoks, ning alates 2020. kalendriaastast kohaldatavad üksikasjalikud toetusotsused. Liikmesriigid teatavad oma otsusest paigutada otsetoetuste vahendeid maaelu arengusse, kui nad on sellise otsuse teinud, alles 31. detsembriks 2019 ning võimalikust otsusest paigutada maaelu arengu vahendeid otsetoetusteks varsti pärast seda. Selline otsus mõjutab aga nende 2020. kalendriaasta otsetoetuste riiklikku ülemmäära. Selleks et säilitada kooskõla üksikasjalike toetusotsuste ja vabatahtliku tootmiskohustusega seotud toetuse eelarve ülemmäära vahel, on asjakohane lubada liikmesriikidel vaadata läbi vabatahtliku tootmiskohustusega seotud toetuse jaoks ettenähtud protsendimäär ja üksikasjalikud toetusotsused sellises ulatuses, mis on vajalik, et kohandada neid sammastevahelise paindlikkuse osas tehtud otsusega. Seepärast peaks asjaomane teatamise tähtaeg olema samuti varsti pärast 31. detsembrit 2019. Kuna kõnealune läbivaatamine toimub vaid ulatuses, mis on liikmesriikidele vajalik, et teha kohandusi tulenevalt sammastevahelise paindlikkuse osas tehtud otsusest, peaksid liikmesriigid oma teatises selgitama seost läbivaatamise ja nimetatud otsuse vahel.
                  
               
                     (4)
                  
                  
                     Määruseid (EL) nr 1306/2013 ja (EL) nr 1307/2013 tuleks seetõttu vastavalt muuta.
                  
               
                     (5)
                  
                  
                     Selleks et käesolevas määruses sätestatud muudatusi saaks kohaldada võimalikult kiiresti, on asjakohane teha erand kaheksa nädala pikkusest tähtajast, millele on osutatud Euroopa Liidu lepingule, ELi toimimise lepingule ja Euroopa Aatomienergiaühenduse asutamislepingule lisatud protokolli nr 1 (riikide parlamentide rolli kohta Euroopa Liidus) artiklis 4.
                  
               
                     (6)
                  
                  
                     Selleks et käesolevas määruses sätestatud muudatusi saaks kohaldada niipea kui võimalik, peaks käesolev määrus jõustuma järgmisel päeval pärast selle avaldamist Euroopa Liidu Teatajas,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 1306/2013 muutmine
            Määrust (EL) nr 1306/2013 muudetakse järgmiselt.
            
                        1)
                     
                     
                        Artikli 16 lõige 1 asendatakse järgmisega:
                        
                           „1.   EAGFi kulude iga-aastane ülemmäär on maksimumsumma, mis on kehtestatud määruses (EL, Euratom) nr 1311/2013 ja nõukogu poolt ELi toimimise lepingu artikli 312 lõike 2 alusel aastateks 2021–2027 vastu võetavas määruses.“
                        
                     
                  
                        2)
                     
                     
                        Artikli 26 lõige 1 asendatakse järgmisega:
                        
                           „1.   Selle tagamiseks, et ei ületataks turuga seotud kulude ja otsetoetuste rahastamiseks kasutatavaid aastaseid ülemmäärasid, millele on osutatud artiklis 16, määratakse kindlaks otsetoetuste kohandamise määr („kohandamise määr“), kui asjaomase eelarveaasta vaheülemmäära raames rahastatavate meetmete prognoosid osutavad kohaldatava aastase ülemmäära ületamisele.“
                        
                     
                  
         
            Artikkel 2
            Määruse (EL) nr 1307/2013 muutmine
            Määrust (EL) nr 1307/2013 muudetakse järgmiselt.
            
                        1)
                     
                     
                        Artikli 14 lõike 2 kuues lõik asendatakse järgmisega:
                        „Hiljemalt 8. veebruariks 2020 võivad liikmesriigid otsustada teha 2020. kalendriaastal otsetoetusteks kättesaadavaks summa, mis ei ületa VIa lisas sätestatud summat. Otsuse tulemusel ei saa vastavat summat enam kasutada EAFRDst eelarveaastal 2021 rahastatava toetuse jaoks. Sellisest otsusest teatatakse komisjonile hiljemalt 8. veebruariks 2020 ja selles määratakse kindlaks ümberpaigutatav summa.“
                     
                  
                        2)
                     
                     
                        Artikli 53 lõige 6 asendatakse järgmisega:
                        
                           „6.   Liikmesriigid võivad iga aasta 1. augustiks vaadata oma käesoleva peatüki kohase otsuse läbi.
                           Hiljemalt 8. veebruariks 2020 võivad liikmesriigid käesoleva peatüki kohase otsuse samuti läbi vaadata ulatuses, mis on vajalik, et kohandada seda artikli 14 kohaselt tehtud otsusega sammastevahelise paindlikkuse kohta 2020. kalendriaastal.
                           Käesoleva lõike esimese ja teise lõigu kohase läbivaatamise käigus võivad liikmesriigid teha alates järgnevast aastast jõustuva otsuse:
                           
                                       a)
                                    
                                    
                                       jätta samaks, suurendada või vähendada lõigete 1, 2 ja 3 kohaselt kindlaks määratud protsendimäära kõnealustes lõigetes sätestatud piirides, kui see on asjakohane, või jätta samaks või vähendada lõike 4 kohaselt kindlaks määratud protsendimäära;
                                    
                                 
                                       b)
                                    
                                    
                                       muuta toetuse andmise tingimusi;
                                    
                                 
                                       c)
                                    
                                    
                                       lõpetada käesoleva peatüki kohase toetuse andmine.
                                    
                                 Liikmesriigid teavitavad komisjoni igast käesoleva lõike esimese ja teise lõigu kohasest läbivaatamisest tulenevast otsusest kõnealustes lõikudes osutatud vastavateks kuupäevadeks. Käesoleva lõike teise lõigu kohasest läbivaatamisest tuleneva otsuse teates selgitatakse, kuidas on seotud läbivaatamine ja otsus, mis on tehtud sammastevahelise paindlikkuse kohta 2020. kalendriaastal kooskõlas artikliga 14.“
                        
                     
                  
                        3)
                     
                     
                        Lisatakse VIa lisa, mille tekst on esitatud käesoleva määruse lisas.
                     
                  
         
            Artikkel 3
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. jaanuar 2020
            
               
                  Euroopa Parlamendi nimel
               
               
                  president
               
               D. M. SASSOLI
            
            
               
                  Nõukogu nimel
               
               
                  eesistuja
               
               N. BRNJAC
            
         
         
            (1)  11. detsembri 2019. aasta arvamus (Euroopa Liidu Teatajas seni avaldamata).
         
            (2)  Euroopa Parlamendi 18. detsembri 2019. aasta seisukoht (Euroopa Liidu Teatajas seni avaldamata) ja nõukogu 27. jaanuari 2020. aasta otsus.
         
            (3)  Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, 20.12.2013, lk 549).
         
            (4)  Nõukogu 2. detsembri 2013. aasta määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).
         
            (5)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).
         
            (6)  Euroopa Parlamendi ja nõukogu 13. veebruari 2019. aasta määrus (EL) 2019/288, millega muudetakse määrusi (EL) nr 1305/2013 ja (EL) nr 1307/2013 aastate 2019 ja 2020 kohta antavate otsetoetuste ja maaelu arengu toetuste teatavate reeglite osas (ELT L 53, 22.2.2019, lk 14).
      
      
         
            LISA
            
               
                  
                     „VIa LISA
                     ARTIKLI 14 LÕIKES 2 OSUTATUD MAKSIMUMSUMMAD
                     
                                 (eurodes)
                              
                           
                                 Belgia
                              
                              
                                 10 076 707 10 076 707
                              
                           
                                 Bulgaaria
                              
                              
                                 70 427 849 70 427 849
                              
                           
                                 Tšehhi
                              
                              
                                 38 815 980 38 815 980
                              
                           
                                 Taani
                              
                              
                                 11 371 893 11 371 893
                              
                           
                                 Saksamaa
                              
                              
                                 148 488 749 148 488 749
                              
                           
                                 Eesti
                              
                              
                                 21 968 972 21 968 972
                              
                           
                                 Iirimaa
                              
                              
                                 39 700 643 39 700 643
                              
                           
                                 Kreeka
                              
                              
                                 76 438 741 76 438 741
                              
                           
                                 Hispaania
                              
                              
                                 250 300 720 250 300 720
                              
                           
                                 Prantsusmaa
                              
                              
                                 181 388 880 181 388 880
                              
                           
                                 Horvaatia
                              
                              
                                 42 201 225 42 201 225
                              
                           
                                 Itaalia
                              
                              
                                 190 546 556 190 546 556
                              
                           
                                 Küpros
                              
                              
                                 2 398 093 2 398 093
                              
                           
                                 Läti
                              
                              
                                 29 326 817 29 326 817
                              
                           
                                 Leedu
                              
                              
                                 48 795 629 48 795 629
                              
                           
                                 Luksemburg
                              
                              
                                 1 843 643 1 843 643
                              
                           
                                 Ungari
                              
                              
                                 62 430 371 62 430 371
                              
                           
                                 Malta
                              
                              
                                 1 831 098 1 831 098
                              
                           
                                 Madalmaad
                              
                              
                                 10 972 679 10 972 679
                              
                           
                                 Austria
                              
                              
                                 72 070 055 72 070 055
                              
                           
                                 Poola
                              
                              
                                 329 472 633 329 472 633
                              
                           
                                 Portugal
                              
                              
                                 123 303 715 123 303 715
                              
                           
                                 Rumeenia
                              
                              
                                 241 375 835 241 375 835
                              
                           
                                 Sloveenia
                              
                              
                                 15 337 318 15 337 318
                              
                           
                                 Slovakkia
                              
                              
                                 56 920 680 56 920 680
                              
                           
                                 Soome
                              
                              
                                 73 005 307 73 005 307
                              
                           
                                 Rootsi
                              
                              
                                 52 887 719 52 887 719
                              
                           
               “